Оптимизмът за развоя на изборите в САЩ окрили европейските борси Инвеститорите продължават да следят сезона на отчетите Елена Кирилова Европейските борси завършиха търговията днес с повишенията , преди да е ясен резултатът от президентските избори в САЩ , на които за поста държавен глава се борят сегашния президент Доналд Тръмп и някогашният вицепрезидент Джо Байдън , пише CNBC . Паневропейският индекс Stoxx 600 се изкачи с близо 2 , 3 % . Книжата на банките записаха 4 , 5 % скок и поведоха ръстовете сред всички сектори , докато основните борси се озоваха на зелено . Европейските акции следват добрите настроения и в други точки на света . С ръстове завърши търговията и в Азиатско - Тихоокеанския регион . В САЩ книжата започнаха борсовия ден с повишения , докато инвеститорите се надяват на ясен победител от гласуването , което вече започна . До днес Джо Байдън се радваше на преднина пред Тръмп в националните допитвания . Бившият вицепрезидент спечели 52 % от подкрепата от регистрираните гласоподаватели , в сравнение с 42 % за настоящия държавен глава , сочат данни на NBC News / Wall Street Journal . В колебаещите се щати , които ще решат развоя от вота , разликите са малки . Междувременно инвеститорите продължават да следят сезона на отчетите . Шведският доставчик на облачни услуги Sinch записа над 11 % скок на стойността на акциите и поведе Stoxx 600 , след като обяви силен скок на тримесечната си печалба . На дъното на европейския индекс на сините чипове се оказа датската фармацевтична компания H Lundbeck . Цената на нейните книжа се сви с 4 % , защото фирмата не успя да изпълни очакванията към последния си финансов отчет . Френската BNP Paribas надмина прогнозите за печалбата си за третото тримесечие , а това изпрати стойността на акциите на най - голямата банка на страната с 6 , 7 % нагоре .